a 228/2024. (VI.26.) határozat melléklete

**VÁLLALKOZÁSI SZERZŐDÉS**

mely létrejött egyrészről

**Mór Városi Önkormányzat (székhely: 8060 Mór, Szent István tér 6. képviseli: Fenyves Péter polgármester, adószám: 15727220-2-07)**, mint megrendelő (továbbiakban: **Megrendelő**),

másrészről

**RONEKO Ipari szolgáltató és Kereskedelmi Kft. (székhely: 8000 Székesfehérvár, Takarodó út 9., képviseli: Nemes Elvira, Cs. Nagy Attila ügyvezetők, adószám:** **10653386-2-07),** mint vállalkozó (továbbiakban: **Vállalkozó**)

együttesen: szerződő felek között az alulírott helyen és időben az alábbi feltételekkel:

1./ A szerződés tárgya:

A Virág és Jegenye utcákban közvilágítás kivitelezése.

Feladat:

A Virág és Jegenye utcák újonnan kialakításra került szakaszain földkábeles közvilágítási hálózat kiépítése acél lámpaoszlopokkal és LED lámpatestekkel Nepp Róbert villamos tervező (FORTEN Bt. 2459 Rácalmás, Gárdonyi G. u. 41.) által 2022. évben elkészített villamos kiviteli terv alapján az alábbi kiegészítés figyelembe vételével.

Az É.2. számú lámpaoszloptól a 2153/17 hrsz-ú ingatlan É-i sarokpontjáig a közvilágítási földkábel nyomvonala a létesülő távközlési hálózattal közös munkagödörben épül annak érdekében, hogy az előírások szerinti védőtávolság biztosított legyen. Ezen a szakaszon a munkaárok földmunkája a távközlési kábel kivitelezési munkáival együtt készül. A távközlési hálózat építése során a közvilágítási hálózat létesítéséhez szükséges védőcsöveket a kiemelt munkaárokba kell elhelyezni.

Teljesítés helye: Mór, 2153/4, 2153/16, 2153/25, 2153/2, 4297 hrsz-ú közterület ingatlanok

2./ A vállalkozási díj:

nettó 24.214.650 Ft + ÁFA, bruttó 30.752.606 Ft, azaz harmincmillió-hétszázötvenkettőezer-hatszázhat forint.

A díj a szerződés elválaszthatatlan részét képező, vállalkozó által benyújtott árajánlat alapján került megállapításra

Vállalkozó vállalja, hogy az általa megadott és Mór Városi Önkormányzat Képviselő-testületének …/2024. (VI. 26.) számú határozata alapján a Megrendelő által elfogadott ajánlati áron, I. osztályú minőségben munkát végez.

A Vállalkozó a hatályos jogszabályok figyelembevételével – a mindenkori ÁFA előírásoknak megfelelően és a Megrendelő teljesítésigazolását követően számlát állít ki, melyet megküld a Megrendelőnek.

A vállalkozói díj teljes összegéről a kiállított számlát úgy kell összeállítani, hogy a jogszabályoknak és a szerződésnek megfelelő elszámolás ellenőrizhető legyen.

3./ A szerződésben szereplő munkák elvégzésének végső határideje:

**A szerződéskötéstől számított 4 hónap.** Megrendelő előteljesítésre lehetőséget biztosít.

4./ Pénzügyi elszámolás:

A vállalkozó a munkavégzést követően, a szakmai teljesítés igazolásával jogosult számlát benyújtani a Megrendelő részére.

A számla összegének átutalását a szakmai teljesítés igazolás kiállítása után, a számla kézhezvételétől számított 15 napon belül átutalással teljesíti a Megrendelő, a Vállalkozó K&H Bank Zrt. 10402908-50526778-68651004 számú bankszámlájára.

5./ Kötbérek:

Az 1./ pontban meghatározott munkavégzés késedelme esetén - amennyiben Vállalkozó a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) - a Megrendelő jogosult késedelmi kötbért levonni a vállalkozási díj összegéből, melynek napi mértéke a nettó szerződéses ellenérték 0,5%-a. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat. Megrendelő a 30 napot meghaladó késedelem esetén jogosult a szerződést azonnali hatállyal felmondani.

6./ A Megrendelő kötelezettségei különösen:

- a munkaterületet munkavégzésre alkalmas állapotban a Vállalkozó rendelkezésére bocsátása

7./ A Megrendelő jogosultságai különösen:

- a kivitelezés időszakos ellenőrzése

8./ A Vállalkozó kötelezettségei különösen:

- a tevékenysége során, munkaterületén belül a biztonsági, munkavédelmi és tűzrendészeti előírások betartása

- a munka elvégzése során az alvállalkozó tevékenységéért a Vállalkozó úgy felel, mintha a munkát maga végezte volna

9./ A munka átvételének szabályai:

A szerződő felek rögzítik, hogy a Megrendelő megtagadhatja az elvégzett munka átvételét annak olyan jelentős hibái, hiánya miatt, amelyek kijavításával, pótlásával járó munkák akadályozzák a rendeltetésszerű használatot. Az átvétel megtagadása esetén a Megrendelő a kijavításig, pótlásig visszatarthatja a Vállalkozónak járó díjat.

10./ Egyéb megállapodások:

A szerződő felek megállapodnak abban, hogy a szerződés teljesítésével kapcsolatban ellenőrzésre jogosult a Megrendelő részéről:

Albrecht Barbara, címe: Mór, Szent István tér 6. telefon: 22/560-820

A Vállalkozó részéről:

Pintér György, címe: Székesfehérvár, Takarodó út 9. telefon: 22/307-456

11./ Vállalkozó a jelen szerződés aláírásával nyilatkozik arról, hogy 2011. évi CXCVI. törvény 3. § (1) bekezdés 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll.

12./ Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

13./ Jelen szerződésben nem szabályozott kérdések tekintetében a Polgári Törvénykönyv rendelkezései alkalmazandók. Szerződő felek a jelen szerződésből származó esetleges vitás kérdéseket elsősorban békés úton kívánják rendezni, az esetleges jogviták esetében alávetik magukat a Polgári Perrendtartás szerint illetékes és hatáskörrel rendelkező bíróságnak.

14./ A szerződő felek a jelen szerződés elolvasták, értelmezték, megértették és mint akaratukkal mindenben megegyezőt helybenhagyólag aláírták.

**Mór, 2024. …. Mór, 2024. ….**

 …..……………………………….. ……………….………………………………….

 Mór Városi Önkormányzat RONEKO Ipari Szolgáltató és Kereskedelmi Kft.

 mint Megrendelő képviseletében: mint Vállalkozó képviseletében:

Fenyves Péter polgármester Nemes Elvira ügyvezető, Cs. Nagy Attila ügyvezető

**Mór, 2024. …. Mór, 2024. ….**

 Jogi ellenjegyző: Pénzügyi ellenjegyző:

 ……………………………… ………………………………..

 Dr. Taba Nikoletta Laki Csabáné

 jegyző pénzügyi irodavezető